Қабылғазина К.

Омарханова Г.

«**Қазақстан медиакеңістігіндегі радиожурналистика эволюциясы**»

Алматы, 2021

**Оқулықты бағдарлау апараты**

**Аннотация**

«Қазақстан медиакеңістігіндегі радиожурналистика эволюциясы» - бұл еңбек Қазақстанның Тәуелсіздік алған жылдардан бергі радиожурналистика саласындағы тың жаңалықтар мен соны өзгерістер туралы мағлұмат береді. Радиодағы жаңа медианың орны, негізгі қызметі мен даму жолдары қарастырылады. Қоғамның қозғаушы күшіне айналған медиакеңістікте радиожурналистиканың өзіндік үні мен позициясына талдау жасалынады. Сонымен қатар, журналистік шығармашылықты тәжірибеде жетілдіруге арналған тапсырмалар мен нұсқаулықтар ұсынылады. Кітап «журналистика» мамандығы бойынша маманданатын студенттерге, магистранттарға, докторанттарға арналған.

Алғыс сөз

**Мазмұны**

Кіріспе

**I тарау. Қазіргі медиакеңістік трансформациясы**

1.1 Заманауи радио

1.2 Радиодағы цифрлық технологиялар

**II тарау. Радиожурналистика жанрларының түрленуі мен жаңа форматы**

1.Жаңалықтар: өндіру және редакциялау

2.Сұхбат.Подкаст: өндіру және монтаждау.

**III тарау. Қазіргі радиожурналистиканың тілі мен стилі**

1.Радио тілі қандай болу керек?

2.Тіл мен стильдің үйлесімі туралы бірер сөз

**IV тарау. Радиожурналистикадағы өндірістік процесс**

1. Радиоарна жұмысын ұйымдастыру. Алтын қор

2. Радиожурналистикадағы балалар хабары

**Қорытынды**

**Пайдаланылған әдебиеттер тізімі**

**Қосымшалар**

**Сілтемелер**

**Кіріспе**

XXI ғасырда радиожурналистиканың «Алтын дәуірі» интернет желісі мен жаңа медиаға енді. Отыз жылдай уақыт болды, ғалымдар жаңа медианың құблысын зерттеп жатыр. Ондағы «жаңа» сөзі медианың жаңашылдығын емес, хабар алмасуда жаңа түрдің пайда болғанын білдіреді. Яғни, технологиялық өзгерістер ақпарат алмасудың жаңа ортасын қалыптастырды. Мәселен, қолыңыздағы қалта телефон арқылы батырманы басып, онлайн режимде радионы тыңдай аласыз. Тіпті, тікелей эфирде жүріп жатқан бағдарламаны студиядағы стационарлық бұрылмалы камералардың көмегімен желіден көруге болады. Сондай-ақ, сұхбаттың жазбаша нұсқасын немесе қысқаша ақпаратты оқудың да тәсілі қарастырылған. Бұған дейін түрлі медианы бір уақытта тұтыну мүмкін емес еді. Осылай, жаңа медиада коммуникация қос бағытта жүреді. Себебі, хабар қабылдаушы кейін оны таратушы рөліне де енеді.

Сонымен, интернет газет, телевидение және радионың мүмкіндіктерін алмастырды. Бұқаралық ақпарат құралдары ертеден бұқаралық коммуникацияның белгілі бір түріне ғана ден қойған. Мәселен, газет – жазба, радио – ауызша сөйлеу тілі, телевизия – видео, сурет. Енді компьютерлік техниканың, желілердің пайда болуымен бір компакт-дискіге, бұрындары қосуға келмейтін, яғни визуалды, мәтіндік және дыбыстық құралдарды қосуға мүмкіндік туды. Бүгіндері ғаламтор, электронды пошта, телевизиялық кабельді желі немесе қарапайым компакт-дискі арқылы ешбір қиындықсыз мәтіндік, визуалды және дыбыстық ақпараттарға қол жеткізе аламыз. Бұл ақпарат таратудың кәдімгі тәсілі емес, бұлвидео мәтіннің жалғасы, ал дыбыс фотоларға сәйкес безендірілетін арнайы кеңістікке ұласты. Мінеки, бір кездегі дербес медиамәтіндер мен индустриялардың бірігіп, ықпалдасуы конвергенция ұғымын алып келді. Массачусетс технологиялық университетінің профессоры Итъеля де Сола Пуланың мына анықтамасына сәйкес конвергенция, ол – коммуникацияқұралдары мәселен, телефон, пошта, телеграф және мерзімді баспасөз, радио, телевизия арасындағы шекараларды өшіру дейді. Осылайша, медиакеңістікте «еркін радиожурналистиканың» дамуы қалыптасты. Дайын болсаңыз, Қазақстанның әр түкпірінен радиосюжет дайындауға болады. Оны әлемнің әр жерінен, бәлкім Лондонда тыңдай аласыз. Радиожурналистиканың жаңа әлеміне қош келдіңіз!

Кітап түгел өтпеді 280 бет